# Roy Ward Baker

Roy Ward Baker (Londres, 19 de desembre de 1916 − Londres, 5 d'octubre de 2010, va ser director de cinema, productor i guionista britànic.
La seva pel·lícula més coneguda és A Night to Remember que li va permetre guanyar el Globus d'Or a la millor pel·lícula estrangera el 1959. Des d'aleshores, la seva carrera va ser moguda, amb la realització de nombroses pel·lícules de terror, de telefilms i de sèries (El Sant, Barret i botes de cuir, Amistosament Vostre, etc.).
Els seus primers passos en el cinema, Baker els va passar, de 1934 a 1939, treballant per a Gainsborough Pictures, una societat de producció britànica basada a Islington, al nord de Londres, i qui era reputada per les seves produccions de prestigi. Allà, va començar per petites feines - preparava té per als membres de l'equip, per exemple - però el 1938, havia aconseguit pujar al rang d'ajudant de direcció amb Alfred Hitchcock a la pel·lícula Alarma a l'exprés .
Durant la Segona Guerra Mundial, va ser transferit el 1943 a la Unitat cinematogràfica de l'exèrcit (Army Kinematograph Unit), i els talents que havia començat a desenvolupar durant la seva carrera abans de la guerra van ser utilitzats per la realització de documentals i pel·lícules destinades a la formació de les tropes. Va comptar entre els seus superiors de l'època el novel·lista Eric Ambler. Aquest, un cop acabat el conflicte, el 1947, va donar a Baker la seva primera gran oportunitat confiant-li la direcció de The October Man. Igualment Ambler va signar l'adaptació del llibre de Walter Lord, A Night to Remember, per a la versió cinematogràfica de Baker, estrenada el 1958.
Al començament dels anys 1950, i durant tres anys, Baker va treballar a Hollywood on va dirigir Marilyn Monroe a Don't Bother to Knock (1952) i Robert Ryan a la pel·lícula realitzada en 3D Inferno (1953). Va tornar a la Gran Bretanya al final d'aquell decenni, i es va dirigir cap a la televisió.
Va realitzar episodis de The Avengers, The Saint, The Persuaders i The Champions - sèries d'aventures creades mirant de reüll en direcció al mercat americà. L'experiència d'una producció televisiva limitada en els seus pressuposts li va permetre engegar sense problemes una nova carrera en el cinema de terror a l'anglesa, sense grans mitjans però ple d'imaginació. Va dirigir llavors, entre altres Quatermass and the Pit, 1967, The Vampire Lovers (1970) i Scars of Dracula, 1970) per a la Hammer Film Productions, i Asylum (1972) per a Amicus Productions. Va dirigir igualment Bette Davis a la comèdia negra The Anniversary (1968).
Al final dels anys 1970, va tornar a la televisió, i al llarg dels anys 1980 va continuar treballant en sèries com Minder. Es va retirar el 1992.

## Filmografia
### Director

| 1947: The October Man 1948: The Weaker Sex 1949: Paper Orchid 1950: Morning Departure 1950: Highly Dangerous 1951: The House in the Square 1952: Don't Bother to Knock 1952: Night Without Sleep 1953: Inferno 1955: Passage Home 1956: Jacqueline 1956: Tiger in the Smoke 1957: The One That Got Away 1958: A Night to Remember 1961: Flame in the Streets 1961: El dimoni, la carn i el perdó (The Singer Not the Song) 1962: The Valiant 1963: Two Left Feet 1963: The Human Jungle (sèrie de TV) 1966: The Baron (sèrie de TV) 1967: Què va arribar llavors? (Quatermass and the Pit) 1968: Journey to Midnight 1968: The Anniversary 1968: The Champions (sèrie de TV) 1968: Journey to the Unknown (sèrie de TV) 1968: The Fiction Makers 1969: Departement S (sèrie de TV) | 1969: Randall and Hopkirk (Deseased) (sèrie de TV) 1969: Moon Zero Two 1969: The Spy Killer (TV) 1970: Foreign Exchange (TV) 1970: The Vampire Lovers 1970: Les cicatrius de Dràcula (Scars of Dracula) 1971: Jason King (sèrie de TV) 1971: El Dr. Jekyll i la seva germana Hyde (Dr. Jekyll and Sister Hyde) 1972: Spyder's Web (sèrie de TV) 1972: Refugi macabre (Asylum) sobre un guió de Robert Bloch 1972: The Protectors (sèrie de TV) 1973: The Vault of Horror 1973: And Now the Screaming Starts! 1974: Mission: Monte Carlo 1974: La llegenda dels set vampirs d'or (The Legend of the 7 Golden Vampires) 1979: Minder (sèrie de TV) 1980: The Monster Club 1980: Sherlock Holmes and Doctor Watson (sèrie de TV) 1981: The Flame Trees of Thika (fulletó TV) 1982: Q.E.D. (sèrie de TV) 1983: The Irish R.M. (sèrie de TV) 1984: Sherlock Holmes i les màscares de la mort (The Masks of Death) (TV) 1984: Fairly Secret Army (sèrie de TV) 1988: Minder: An Officer and a Car Salesman (TV) 1989: Saracen (sèrie de TV) 1992: The Good Guys (sèrie de TV) |

### Productor

* 1961: Flame in the Streets
* 1961: El dimoni, la carn i el perdó (The Singer Not the Song)
* 1963: Two Left Feet

### Guionista

* 1963: Two Left Feet

## Referències

* ↑ «Defunció de Roy Ward Baker». Arxivat de l'original el 2010-11-11. [Consulta: 18 novembre 2011].

## Enllaços externs

* Roy Ward Baker a l'Screenonline del British Film Institute (anglès)